|  |  |
| --- | --- |
|  |  |
| **Република** Србија  **МИНИСТАРСТВО ЗА ЉУДСКА**  **И МАЊИНСКА ПРАВА И ДРУШТВЕНИ ДИЈАЛОГ** | **Република Србија**  **МИНИСТАРСТВО**  **ЗАШТИТЕ ЖИВОТНЕ СРЕДИНЕ** |
|  |  |

На основу члана 12. Закона о министарствима („Сл. гласник РС“, број 128/20, 116/22 и 92/23-др.закон) и на основу Закључка о усвајању Смерница за укључивање организација цивилног друштва у радне групе за израду предлога докумената јавних политика и нацрта, односно предлога прописа („Сл. гласник РС“, бр. 8/20 и 107/21)

Министарство за људска и мањинска права и друштвени дијалог у сарадњи са Министарством заштите животне средине упућује

**Ј А В Н И П О З И В**

**организацијама цивилног друштва за предлагање кандидата за чланство у Радној групи за израду Нацрта програма за индустријску безбедност са Акционим планом**

**I ПРЕДМЕТ ЈАВНОГ ПОЗИВА**

На основу Закона о заштити животне средине, заштита од хемијских удеса је део система управљања заштитом животне средине. Закон о заштити животне средине даје основ за превенцију и управљање ризиком од великих хемијских удеса. Током 2021. године покренут је Дијалог о националној политици за индустријску безбедност у оквиру Конвенције о прекограничним ефектима индустријских удеса, на основу којег ће бити израђен Програм за индустријску безбедност, у складу са Законом о планском систему, којим ће као посебан циљ бити дефинисан развој функционалног Система управљања ризиком од великих хемијских/индустријских удеса кроз разумевање ризика, јачање управљања ризиком (превенције, спремности и одговора на удесе), улагање у смањење ризика и јачање спремности за ефикасно реаговање у случају удеса, укључујући јаловишта рудника, као и технолошке удесе изазване природним опасностима и катастрофама (*Natech* опасности).

Министарство заштите животне средине је започело активности на изради Нацрта програма за индустријску безбедност, са Акционим планом.

У том циљу, планирано jе формирање **Радне групе за израду Нацрта програма за индустријску безбедност, са Акционим планом** која ће бити сачињена од представника органа јавне управе, удружења, представника цивилног друштва и других заинтересованих страна. Главни задатак чланова Радне групе је активно учешће у свим фазама израде Нацрта програма за индустријску безбедност, са Акционим планом.

Предмет јавног позива је избор организација цивилног друштва за учешће у Радној групи за израду Нацрта програма за индустријску безбедност, са Акционим планом (у даљем тексту: Радна група).

**II ЦИЉ, ОБЛАСТИ И ПРАВО УЧЕШЋА НА ЈАВНОМ ПОЗИВУ**

1. Циљ овог јавног позива је да се кроз јаван и транспарентан процес изврши избор до пет (5)организација цивилног друштва чији ће представници учествовати у Радној групизаизраду Нацрта програма за индустријску безбедност, са Акционим планом.

2. Јавни позив је намењен организацијама цивилног друштва које делују **у области заштите животне средине, нарочито у области заштите од хемијских/индустријских удеса и управљања ризиком од великих удеса, као и у сродним областима (смањење ризика од катастрофа и управљања ванредним ситуацијама, рударствo, просторно и урбанистичко планирање)**.

3. **Право учешћа** на Јавном позиву имају организације цивилног друштва, основане и регистроване сагласно прописима Републике Србије које делују у области утврђеним овим јавним позивом.

**III КРИТЕРИЈУМИ**

Оргaнизaциjе цивилнoг друштвa које се кандидују морају испуњавати следеће критеријуме:

* 1. да су **уписaне у рeгистaр нajмaњe 5 (пет) година** прe oбjaвљивaњa oвoг jaвнoг пoзивa;
  2. да **актом о оснивању или статутом имају утврђене циљеве** у области наведеним у тачки II Јавног позива (ЦИЉ, ОБЛАСТИ И ПРАВО УЧЕШЋА НА ЈАВНОМ ПОЗИВУ)[[1]](#footnote-1);
  3. да поседују **пројектно искуство и експертизу** у области наведеним у тачки II јавног позива (ЦИЉ, ОБЛАСТИ И ПРАВО УЧЕШЋА НА ЈАВНОМ ПОЗИВУ) у **последњих** **5 (пет) година**;
  4. да представнци које организација предлаже за кандидата за чланство и заменика кандидата у Радној групи **нису функционери или државни службеници**;
  5. *пожељно* је да поседују **претходно искуство у раду радних група** **и других радних и саветодавних тела** које формирају органи државне и покрајинске управе и локалне самоуправе**[[2]](#footnote-2)**;
  6. *пожељно* је да поседују **искуство у сарадњи са организацијама цивилног друштва кроз активна чланства у мрежама или другим асоцијацијама организација цивилног друштва;**
  7. *пожељно* је да поседују **искуство у укључивању осетљивих друштвених група**.

У циљу **подстицања равномерне територијалне заступљености организација цивилног друштва** у процесу селекције додатно ће се вредновати пријаве организација цивилног друштва са седиштем изван главног града. Наведено опредељење представља искључиво **меру афирмативне акције** и ни на који начин није усмерено на дискриминацију подносилаца пријава који не спадају у наведену категорију.

**IV ДОКУМЕНТАЦИЈА КОЈА СЕ ДОСТАВЉА**

Oрганизације цивилног друштва дужне су да доставе **следеће доказе на српском језику:**

* **попуњен Пријавни формулар** (*Анекс 1 – Пријавни формулар*)
* **попуњен образац о реализованим програмима/пројектима које је органнизација реализовала** у областима наведеним у тачки II Јавног позива (ЦИЉ, ОБЛАСТИ И ПРАВО УЧЕШЋА НА ЈАВНОМ ПОЗИВУ), **у последњих 5 (пет) година** (*Анекс 2 –* *Образац о реализованим програмима/пројектима)*;

**Напомена: Потребно је уписати до 20 реализованих програма/пројеката**

* **попуњен образац о** **објављеним публикацијама** (анализе, истраживања и сл.)које је организација објавила у областима наведеним у тачки II Јавног позива (ЦИЉ, ОБЛАСТИ И ПРАВО УЧЕШЋА НА ЈАВНОМ ПОЗИВУ),  **у последњих 5 (пет) година** (*Анекс 3 – Образац о објављеним публикацијама*);

**Напомена: Потребно је уписати до 20 објављених публикација**

* **Изјавe о прихватању кандидатуре и одсуству сукоба интереса** да представник кога организација предлаже за кандидата, као и за заменика кандидата за чланство у радној групи није функционер или државни службеник у органу државне управе, служби Владе или јавној агенцији, односно функционер или службеник у органу аутономне покрајине или јединице локалне самоуправе, односно ангажован/а у органу јавне управе, потписану од стране предложеног члана и заменика члана (*Анекс 4 – Изјава о прихватању кандидатуре и одсуству сукоба интереса*);
* *пожељно* је доставити **доказ о искуству у раду радних група и других радних и саветодавних тела** које формирају органи јавне управе (*списак радних/саветодавних тела у којима је организација учествовала, орган који је основао и година оснивања.*).

**Напомена: Потребно је уписати чланство у свим радним и саветодавним телима**

* *пожељно* је доставити **доказ о** **чланству у мрежи или другој асоцијацији организација цивилног друштва** *(референцу која документује чланство односно уговор, меморандум о сарадњи, потврду мреже или друге асоцијације и сл.);*

**Напомена: Потребно је уписати чланство у свим мрежама**

* *пожељно* је доставити **доказ о укључивању осетљивих друштвених група у реализацији програмских активности** *(референцу која документује укључивање осетљивих друштвених група, односно извештај о реализацији активности, публикацију и сл).*

**Неће се разматрати:** непотпуне пријаве (пријаве које не садрже сву потребну документацију); неблаговремене пријаве (пријаве које не пристигну у предвиђеном року); пријаве поднете супротно одредбама датим у условима учешћа на јавном позиву; пријаве које садрже друге недостатке због којих није могуће вредновање према задатим критеријумима.

**V РОК И НАЧИН ПОДНОШЕЊА ПРИЈАВЕ**

**Рoк зa пoднoшeњe пријава траје од 18. јуна 2024. године до 12. јула.2024. године.**

Заинтересоване организације цивилног друштва дужне су да своје пријаве заједно са припадајућом документацијом из тачке IV Јавног позива (ДОКУМЕНТАЦИЈА КОЈА СЕ ДОСТАВЉА) у назначеном року доставе **искључиво** **електронским путем на имејл адресу:** [**javni.poziv@minljmpdd.gov.rs**](mailto:javni.poziv@minljmpdd.gov.rs)сa нaпoмeнoм: ,,**Кандидатура за учешће у Радној групи за израду Нацрта програма за индустријску безбедност, са Акционим планом“.**

**VI ПОСТУПАК ИЗБОРА**

За потребе припреме и спровођења поступка избора, као и самог јавног позива, формирана је Комисија за избор организација цивилног друштва за чланство у Радној групи за израду Нацрта програма за индустријску безбедност, са Акционим планом, која је састављена од представника Министарства за људска и мањинска права и друштвени дијалог и Министарства заштите животне средине.

Формирана Комисија дужна је да најкасније у року од 30 радних дана од дана истека рока за подношење пријава донесе Предлог представника цивилног друштва за чланство у Радној групи за израду Нацрта програма за индустријску безбедност, са Акционим планом (у даљем тексту: Предлог).

Предлог, као и сам јавни позив, биће објављен на званичним интернет страницама Министарства за људска и мањинска права и друштвени дијалог [www.minljmpdd.gov.rs](http://www.minljmpdd.gov.rs) и Министарства заштите животне средине [www.ekologija.gov.rs](http://www.ekologija.gov.rs) и достављен подносиоцима пријава на Јавни позив електронским путем.

Евентуална питања око поступка подношења пријава могу се упутити Министарству за људска и мањинска права и друштвени дијалог, на е-mail адресу [**javni.poziv@minljmpdd.gov.rs**](mailto:javni.poziv@minljmpdd.gov.rs)или телефоном на 011/313-09-72.

**VII ДОДАТНЕ ИНФОРМАЦИЈЕ**

1. Министарство заштите животне средине и Министарствo за људска и мањинска права и друштвени дијалог нису у могућности да изабраним представницима организација цивилног друштва обезбеде накнаду за рад нити да сносе трошкове њиховог доласка и одласка са састанака.
2. Потребни обрасци, као и додатне информације за њихово попуњавање налазе се у оквиру следећих докумената:
3. Анекс 1 – Пријавни формулар,
4. Анекс 2 – Образац о реализованим програмима/пројектима,
5. Анекс 3 – Образац о објављеним публикацијама,
6. Анекс 4 – Изјава о прихватању кандидатуре и о одсуству сукоба интереса.

1. Испуњеност критеријума 1. и 2. дефинисаних тачком III Јавног позива (КРИТЕРИЈУМИ) провериће Комисија увидом у регистре које води Агенција за привредне регистре. [↑](#footnote-ref-1)
2. Критеријум 5. 6. и 7 означени као „пожељно“ нису елиминационог карактера, већ ће се додатно вредновати у процесу селекције. [↑](#footnote-ref-2)